او فعللره کی ، ایشین کئچمیشده باش وئرمه سی، ایندی جریان ائتمه سی و یا گلجکده باش وئره جییندن خبر وئره، خبر شکیلچیلری دئییلیر. خبر شکلینین خصوص علامتی اولماز اما شخص و زامان شکیلچیلری اولار. خبر شکیللرینین زامان علامتلری بونلاردیر:
الف- شهودی کئچمیش علامتلری/ کئچن درسلرده گؤرموشوک/
ب- نقلی کئچمیش علامتلری/ کئچن درسلرده گؤرموشوک/
ج- دواملی کئچمیش علامتلری/ کئچن درسلرده گؤرموشوک/
د- ایندیکی زامان علامتلری/ کئچن درسلرده گؤرموشوک/
ه- قطعی گلجک زامان شکیلچیلری / کئچن درسلرده گؤرموشوک/
و- غیر قطعی گلجک زامان شکیلچیلری / کئچن درسلرده گؤرموشوک/
خبر شکیلچیلرینین شخص علامتلری آشاغیداکیلاردان عبارتدیر کی، بوتون شکیلچیلردن آخیردا یازیلیر:
الف- شهودی کئچمیش/ فعللرده بیتیشن شخص عوضلیکلری بؤلومونه باخین/: زامان شکیلچیلریله بیرلیکده شهودی کئچمیش زامانین تصدیقینین کامل تصریفینی آشاغیداکی جدولده گؤرمک اولار.
انکاریندا کؤکدن سونرا "ما- مه" آرتیریلیر: یازمادیم- وئرمه دیم- قالامادیم..
ب- نقلی کئچمیش/ فعللرده بیتیشن شخص عوضلیکلری بؤلومونه باخین/: زامان و شخص شکیلچیلریله بیرلیکده نقلی کئچمیش زامانین کامل تصریفی آشاغیداکی جدولده وئریلیر.
انکاریندا کؤکدن سونرا "ما- مه" آرتیریلیر: آلمامیشام، یئمه میشم..
ج- دواملی کئچمیش: شخص علامتلرینی فعللرده بیتیشن عوضلیکلری" بولومونده وئرمیشیک. زامان و شخص شکیلچیلریله بیرلیکده داواملی کئچمیش زامانین کامل تصریفی بئله دیر:
انکاریندا یا فقط بیر "م" کؤکو آرتیریلیر. مثلا: یازمیردیم- بیلمیردیم و یا فقط "ما-مه" علاوه اولار و ایکی سسلی یان-یانا گلدییی اوچون "ی" سس سیزی آرالارینا گلر. مثلا: یازماییردیم، بیلمه ییردیم..
داواملی کئچمیشین ایکینجی نوعو: شخص عوضلیکلری" آردی- ه ردی" دیر/" فعللرده بیتیشن شخص عوضلیکلری" بؤلومونه باخین/. زامان و شخص شکیلچیلریله بیرلیکده ایکینجی نوع داواملی کئچمیشین کامل تصریفی بئله دیر:
شخصلر قالین اینجه
انکاریندا "آر-ه ر" شکیلچیسینین یئرینه "ماز- مه ز" شیلچیلری آرتیریلیر: وورمازدیم، بیلمزدیم...
بیر داها قید ائتمک لازیمدیر کی، داواملی کئچمیشین ایکینجی نوعونون علامتلری گئنیش زامان علامتلری ایله عینی اولدوغوندان، بو داواملی کئچمیشین داواملیلیق مضمونو، اوزون سوره لییی داها آرتیقدیر. داواملی کئچمیش زامانلرین هر ایکیسینین غیر شهودی نوعو ده واردیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab